पाएं अपने शहर की ताज़ा ख़बरें और फ्री ई-पेपरडाउनलोड करें
काेरोना संक्रमण से ग्रसित गल्ला व्यापारी सतीशचंद्र मंगल समेत 7 मरीजों ने शनिवार की रात से लेकर रविवार अपराह्न तक दम तोड़ दिया। मृतकों में दो मरीजों के शव ग्वालियर से मुरैना आए। 6 मृतकों का अंतिम संस्कार बड़ोखर स्थित मुक्तिधाम में किया गया। सरिता पाठक की अंत्येष्टि उनके गांव में की गई।
जानकारी के मुताबिक, शहर के जीवाजी गंज में 3 दशक से रह रहे गल्ला व्यवसायी सतीश चंद्र मंगल पुत्र प्रभु दयाल मंगल 69 साल ने शनिवार-रविवार की रात 2.30 बजे ग्वालियर के मल्टी सुपर स्पेशलिटी हॉस्पिटल में अंतिम सांस ली। गल्ला व्यापारी मंगल को 30 अप्रैल को इलाज के लिए जिला अस्पताल में भर्ती कराया गया लेकिन ऑक्सीजन लेवल 80 रह जाने तथा फेफड़ों में 60 फीसदी तक संक्रमण बढ़ जाने के कारण परिजन उन्हें मुरैना से ग्वालियर रैफर करा ले गए।
बहुतेरे प्रयासों के बाद भी उन्हें बचाया नहीं जा सका।सतीशचंद्र मंगल रोटरी क्लब के सदस्य होकर मूलरूप से सबलगढ़ के रहने वाले थे। उन्हें सतीश मंगल दीवान के नाम से जाना जाता था। इधर ग्वालियर के जेएएच में भर्ती हनीफा पत्नी अनवर खां 50 निवासी सविता पुरा की रविवार की अलसुबह 4.15 बजे माैत हो गई।
इनकी भी हुई मौत: कोरोना संक्रमण से पीड़ित भर्ती पुष्पा देवी (60) संजय कॉलोनी, सुनीता शिवहरी (49) पीपल वाली माता इलाका, पुष्पा गर्ग (60) बड़ौदाकलां, दौलत राम प्रजापतित (70) तुस्सीपुरा की मौत हाे गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn